[pic] | EUROOPAN YHTEISÖJEN KOMISSIO | Bryssel 18.1.2008 KOM(2008) 15 lopullinen ALUSTAVA LISÄTALOUSARVIOESITYS NRO 1 VUODEN 2008 YLEISEEN TALOUSARVIOON MENOTAULUKKO PÄÄLUOKITTAIN Pääluokka III – Komissio (komission esittämä) ALUSTAVA LISÄTALOUSARVIOESITYS NRO 1 VUODEN 2008 YLEISEEN TALOUSARVIOON MENOTAULUKKO PÄÄLUOKITTAIN Pääluokka III – Komissio Komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1], sellaisena kuin se on viimeksi muutettuna neuvoston asetuksella (EY, Euratom) N:o 1995/2006[2], ja erityisesti sen 37 artiklan, ja esittää budjettivallan käyttäjälle alustavan lisätalousarvioesityksen nro 1 vuoden 2008 talousarvioon jäljempänä esitettyjen perustelujen mukaisesti. SISÄLLYSLUETTELO 1. Johdanto 4 2. EU:n solidaarisuusrahaston varojen käyttöönotto 4 2.1. Yhdistynyttä kuningaskuntaa kesä- ja heinäkuussa 2007 koetelleet tulvat 4 2.2. Rahoitus 5 3. Tutkimusalan toimeenpanovirastot 6 3.1. Euroopan tutkimusneuvoston toimeenpanovirasto (ERCEA) 7 3.2. Tutkimuksen toimeenpanovirasto (REA) 8 4. FRONTEX-viraston henkilöstötaulukon muutokset 9 5. Galileo-ohjelma – Hallinto 9 6. Poikkeuksellisiin kriiseihin liittyvät menot 10 TIIVISTELMÄTAULUKKO RAHOITUSKEHYKSEN OTSAKKEITTAIN 11 YLEINEN TULOTAULUKKO TULO- JA MENOTAULUKKO PÄÄLUOKITTAIN Yleinen tulotaulukko sekä tulo- ja menotaulukko pääluokittain toimitetaan erikseen SEI-BUD-järjestelmän välityksellä. Yleisen tulotaulukon sekä pääluokittain esitetyn tulo- ja menotaulukon englanninkielinen toisinto esitetään tiedoksi tämän asiakirjan budjettiteknisenä liitteenä. 1. JOHDANTO Tällä alustavalla lisätalousarvioesityksellä nro 1 vuodeksi 2008: - otetaan käyttöön 162,4 miljoonan euron maksusitoumus- ja maksumäärärahat Euroopan unionin solidaarisuusrahastosta Yhdistynyttä kuningaskuntaa kesä- ja heinäkuussa 2007 koetelleen rajumyrskyn johdosta; - luodaan tarvittava talousarviorakenne tutkimuksen toimeenpanovirastoa (REA) ja Euroopan tutkimusneuvoston toimeenpanovirastoa (ERCEA) varten; - muutetaan Euroopan unionin jäsenvaltioiden operatiivisesta ulkorajayhteistyöstä huolehtivan viraston (FRONTEX) henkilöstötaulukkoa; - luodaan uusi alamomentti 06 01 04 12 (Galileo-ohjelma – Hallintomenot) asiakirjassa KOM(2007) 535 esitetyn komission muutetun ehdotuksen mukaisesti; - luodaan budjettikohta 27 01 11 (Poikkeuksellisiin kriiseihin liittyvät menot) varsinaisiin kriisitilanteisiin liittyvien poikkeuksellisten menojen rahoittamista varten; kyseinen budjettikohta varustetaan merkinnällä ”p.m”. Vain EU:n solidaarisuusrahaston varojen käyttöönotolla on nettovaikutuksia talousarvioon. 2. EU:N SOLIDAARISUUSRAHASTON VAROJEN KÄYTTÖÖNOTTO Kesä- ja heinäkuulle 2007 ajoittuneiden useiden peräkkäisten epätavallisen runsaiden sadejaksojen vuoksi Yhdistyneen kuningaskunnan eri osille aiheutui suurta vahinkoa suurtulvista. Yhdistynyt kuningaskunta haki tämän vuoksi tulviin liittyvää rahoitustukea EU:n solidaarisuusrahastosta neuvoston asetuksen (EY) N:o 2012/2002[3] 4 artiklassa säädetyn kymmenen viikon määräajan puitteissa. Komission yksiköt ovat tutkineet hakemuksen perusteellisesti neuvoston asetuksen (EY) N:o 2012/2002 ja erityisesti sen 2, 3 ja 4 artiklan mukaisesti. Tiedonanto komissiolle Yhdistyneen kuningaskunnan tekemästä hakemuksesta, joka koskee Euroopan unionin solidaarisuusrahaston varojen käyttöönottoa (maata vuonna 2007 koetelleiden tulvien vuoksi) annettiin 10. joulukuuuta 2007 (K/2007/6038). Seuraavassa on esitetty yhteenveto tärkeimmistä arviointiperusteista. 2.1. Yhdistynyttä kuningaskuntaa kesä- ja heinäkuussa 2007 koetelleet tulvat Hakemus jätettiin komissioon 20. elokuuta 2007 eli kymmenen viikon määräajan kuluessa siitä, kun ensimmäiset vahingot todettiin 12. kesäkuuta 2007. Yhdistyneen kuningaskunnan viranomaiset toimittivat komission pyynnöstä lisätietoja, jotka vastaanotettiin 26. lokakuuta 2007. Koska tulvat koettelivat Yhdistyneen kuningaskunnan eri osia (Englantia, Pohjois-Irlantia ja Walesia) useiden viikkojen ajan, voidaan katsoa, että kyse oli solidaarisuusrahaston perustamisesta annetussa asetuksessa tarkoitetusta yksittäisestä katastrofista, sillä tulvat johtuivat Yhdistyneessä kuningaskunnassa kesällä 2007 vallinneista epäsuotuisista sääolosuhteista. Useiden peräkkäisten poikkeuksellisen rankkojen sadekausien vuoksi maaperä oli veden kyllästämä ja syntyi suurtulvia. Kyse on luonnonkatastrofista. Yhdistyneen kuningaskunnan viranomaisten arvion mukaan välittömät vahingot olivat 4,612 miljardia euroa eli kyse on kolmanneksi suurimmasta yksittäisen katastrofin aiheuttamasta vahingosta solidaarisuusrahaston perustamisesta vuonna 2002 lähtien. Koska määrä ylittää 3,267 miljardin euron (ts. 3 miljardin euron vuoden 2002 hintoina) kynnysarvon, jonka ylittyessä Yhdistynyt kuningaskunta voi hakea varoja solidaarisuusrahastosta, katastrofi täyttää luonnonmullistuksen kriteerit ja kuuluu näin asetuksen (EY) N:o 2012/2002 pääasialliseen soveltamisalaan. Rahoitustuen määrä lasketaan välittömien vahinkojen kokonaismäärän perusteella. Rahoitustukea saa käyttää ainoastaan asetuksen 3 artiklassa määriteltyjen ensisijaisten hätätoimien toteuttamiseen. Yhdistyneen kuningaskunnan viranomaisten mukaan tulvista aiheutui erittäin suurta vahinkoa asuinrakennuksille (yli 2 miljardia euroa), yrityksille (yli miljardi euroa) ja maataloudelle (yli 700 miljoonaa euroa). Lisäksi erityisesti vesihuolto-/jätevesihuolto- ja liikenneinfrastruktuurit sekä koulutusalalla käytettävät infrastruktuurit vahingoittuivat pahoin. Yhteisen tutkimuskeskuksen toteuttamasta otantatutkimuksesta, jossa käytettiin muun muassa satelliittikuviin perustuvia tietoja, saatiin vahvistus sille, että Yhdistyneen kuningaskunnan viranomaisten esittämät vahinkoarviot olivat luotettavia. Yhdistyneen kuningaskunnan viranomaiset ovat arvioineet, että asetuksen (EY) N:o 2012/2002 3 artiklan 2 kohdan mukaisten tukikelpoisten välttämättömien hätätoimien kustannukset ovat 356,7 miljoonaa euroa. Kustannukset on jaoteltu toimenpidetyypeittäin. Brittiviranomaisten antamien tietojen perusteella on selvää, että tukikelpoisten toimien todelliset kustannukset ovat huomattavasti suuremmat kuin solidaarisuusrahastosta mahdollisesti myönnettävä avustus. Rahastosta rahoitettavien toimenpiteiden tyypit määritellään selvästi sopimuksessa, joka koskee niiden toteuttamista. Yhdistyneen kuningaskunnan viranomaiset ovat ilmoittaneet aikovansa rahoittaa tulvista aiheutuneiden vahinkojen korjaamista tukialueilla myös vuosien 2000–2006 rakennerahasto-ohjelmista. Viranomaiset ovat vahvistaneet, että edellä mainitut tukikelpoiset toimenpiteet eivät kuulu vakuutusturvan piiriin. Edellä esitetyn perusteella ehdotetaan, että hakemus, jonka Yhdistynyt kuningaskunta teki siellä kesä- ja heinäkuussa 2007 aiheutuneiden tulvavahinkojen vuoksi, hyväksytään suurkatastrofin kriteerien perusteella, että vahinkojen korjaamiseen käytetään solidaarisuusrahaston varoja. 2.2. Rahoitus Solidaarisuusrahaston vuotuinen talousarvio on miljardi euroa. Siitä ei ole vielä myönnetty vuonna 2008 varoja aiempien hakemusten perusteella, joten koko määrä on edelleen käytettävissä. Koska rahasto on perustettu solidaarisuuden tukemiseksi, komissio katsoo, että rahastosta maksettavan tuen olisi oltava porrasteista. Tämä tarkoittaa, että asetetun kynnysarvon (0,6 prosenttia suhteessa BKTL:oon tai 3 miljardia euroa vuoden 2002 hintoina sen mukaan, kumpi näistä on pienempi) ylittävien vahinkojen osalta olisi aiemman käytännön mukaisesti sovellettava suurempaa tuki-intensiteettiä kuin kynnysarvon alle jäävien vahinkojen osalta. Suurkatastrofien perusteella myönnettävä tuki on aikaisemmin ollut kynnysarvon alle jäävältä osuudelta 2,5 prosenttia ja kynnysarvon ylittävältä osuudelta 6 prosenttia kaikista välittömistä vahingoista. Edellä mainittuja prosenttiosuuksia ehdotetaan sovellettaviksi myös tässä tapauksessa. Komission ehdotus rahastosta maksettavan osuuden määräksi perustuu hakemuksissa annettuihin tietoihin, ja se esitetään seuraavassa taulukossa: (euroa) | Välittömät vahingot | Kynnysarvo | 2,5 prosentin mukaan laskettu määrä | 6 prosentin mukaan laskettu määrä | Ehdotetun tuen kokonaismäärä | Yhdistyneen kuningas-kunnan tulvat kesä- ja heinäkuussa 2007 | 4 612 000 000 | 3 266 629 000 | 81 665 725 | 80 722 260 | 162 387 985 | Yht. | 162 387 985 | Tämän korvaussumman suorittamisen jälkeen Euroopan unionin solidaarisuusrahaston varoista vähintään 25 prosenttia jää käytettäväksi vuoden viimeisen neljänneksen aikana, kuten asetuksen (EY) N:o 2012/2002 4 artiklan 2 kohdassa edellytetään. 3. TUTKIMUSALAN TOIMEENPANOVIRASTOT Euroopan parlamentti ja neuvosto hyväksyivät EY:n perustamissopimuksen 166 artiklan mukaisesti 18. joulukuuta 2006 tehdyllä päätöksellä 1982/2006/EY Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013), jäljempänä ’puiteohjelma’. Neuvosto hyväksyi 19. joulukuuta 2006 erityisohjelmat ”Valmiudet”, ”Yhteistyö”, ”Ideat” ja ”Ihmiset”, jäljempänä ’erityisohjelmat’, tutkimusta, teknologian kehittämistä ja demonstrointia varten. Puiteohjelman mukaan olisi perustettava Euroopan tutkimusneuvosto (ERC), joka vastaisi erityisohjelman ”Ideat” totetuksesta. Komissio perusti Euroopan tutkimusneuvoston 2. helmikuuta 2007 tehdyllä päätöksellään 2007/134/EY. Varsinaisen tieteellisen neuvoston perustamisen lisäksi päätöksessä ilmoitettiin, että erityisohjelman täytäntöönpanoa varten perustettaisiin erityinen täytäntöönpanorakenne toimeenpanoviraston muodossa. Kuultuaan toimeenpanovirastojen sääntelykomiteaa ja ilmoitettuaan asiasta budjettivallan käyttäjälle komissio teki 14. joulukuuta 2007 päätöksen K/2007/6268 Euroopan tutkimusneuvoston toimeenpanoviraston perustamisesta neuvoston asetuksen (EY) N:o 58/2003 mukaisesti. Viraston tehtävänä on hallinoida tieteen eturintamassa tehtävän tutkimuksen alalla toteutettavaa yhteisön erityisohjelmaa ”Ideat”. Puiteohjelmia koskevissa ehdotuksissaan komissio ilmoitti myös aikovansa ”ulkoistaa omalla vastuullaan joidenkin sellaisten toimien hallinnoinnin, joihin liittyy suuri määrä pieniä toimintoja. Toimeenpanoviraston hoidettaviksi annetaan Marie Curie -toimet, pk-yritysten tukitoimet sekä muihin tutkimushankkeisiin, tutkimusyhteistyöhankkeet mukaan luettuina, liittyviä hallinnollisia tehtäviä.” Toimeenpanovirastojen sääntelykomitean yhdeksäs kokous pidettiin 14. marraskuuta 2007. Komitea antoi myönteisen lausunnon luonnoksista komission päätöksiksi. Päätöksillä perustettiin neuvoston asetuksen (EY) N:o 58/2003 mukaisesti tutkimuksen toimeenpanovirasto, jonka tehtävänä on hallinnoida yhteisön erityisohjelmien ”Ihmiset”, ”Valmiudet” ja ”Yhteistyö” tiettyjä osa-alueita tutkimuksen alalla, ja Euroopan tutkimusneuvoston toimeenpanovirasto, jonka tehtävänä on hallinnoida tieteen eturintamassa tehtävän tutkimuksen alalla toteutettavaa yhteisön erityisohjelmaa ”Ideat”. Kokouksen tulokset on annettu tiedoksi Euroopan parlamentin budjettivaliokunnalle, joka antoi asiasta myönteisen lausunnon 27. marraskuuta 2007 pidetyssä kokouksessaan. Komissio teki 14. joulukuuta 2007 päätöksen K/2007/6262 tutkimuksen toimeenpanoviraston perustamisesta neuvoston asetuksen (EY) N:o 58/2003 mukaisesti. Viraston tehtävänä on hallinnoida yhteisön erityisohjelmien ”Ihmiset”, ”Valmiudet” ja ”Yhteistyö” tiettyjä osa-alueita tutkimuksen alalla. Tässä esitetty ehdotus koskee vastaavien budjettikohtien luomista avustusten antamiseksi näille kahdelle virastolle: 08 01 04 30 Euroopan tutkimusneuvoston toimeenpanovirasto 08 01 04 31 Tutkimuksen toimeenpanovirasto Budjettikohtien luomisen yhteydessä ei pyydetä lisämäärärahoja. Määrärahat vähennetään kyseisten toimintalohkojen tukimenojen budjettikohdista: 02 01 05 Yritystoiminnan toimintalohkoon kuuluvan tutkimustoiminnan tukimenot 06 01 05 Energian ja liikenteen toimintalohkoon kuuluvan tutkimustoiminnan tukimenot 08 01 05 Tutkimuksen toimintalohkon tukimenot 09 01 05 Tietoyhteiskunnan ja viestimien toimintalohkoon kuuluvan tutkimustoiminnan tukimenot Virastojen luomisesta kertyvät säästöt otetaan vastaavien ohjelma-alojen toimintamäärärahoihin. Vuonna 2008 korotetaan seuraavien alojen toimintamäärärahoja: 02 04 01 01 Avaruustutkimus 02 04 01 02 Turvallisuustutkimus 08 10 01 Ideat 3.1. Euroopan tutkimusneuvoston toimeenpanovirasto (ERCEA) Vuodeksi 2008 ehdotetaan 19 994 000 euron maksusitoumus- ja maksumäärärahoja budjettikohtaan 08 01 04 30. Kyseinen määrä otetaan budjettikohdasta 08 01 05. Toimenpidettä esitellään yksityiskohtaisemmin seuraavassa: Budjettikohta | Kuvaus | Määrä (euroa) | Huomautukset | 08 01 05 01 | Tutkimushenkilöstöä koskevat menot | 1 591 000 | 20 virkamiestä komennuksella komissiosta | 08 01 05 03 | Muut hallintomenot tutkimuksen toimintalohkossa | 18 403 000 | ERCEAn muut henkilöstömenot sekä infrastruktuuri- ja hallintomenot, jotka vastaavat erityisohjelmaan ”Ideat” liittyviä tehtäviä | Yht. | 19 994 000 | Laskelma perustuu vuoden 2007 henkilöstökustannuksiin, joihin lisätään 2 prosentin vuotuinen indeksikorotus. Vuoden 2007 yksikkökustannukset ovat seuraavat: väliaikainen henkilöstö: 0,117 miljoonaa euroa; sopimushenkilöstö: 0,063 miljoonaa euroa; kansalliset asiantuntijat: 0,068 miljoonaa euroa. Vuoden 2008 kustannukset perustuvat arvioon, jonka mukaan henkilöstö työskentelee ERCEAssa keskimäärin kahdeksan kuukautta. Tehtävien siirrosta ERCEAlle odotetaan 84 085 000 euron säästöjä vuosina 2008–2013. Budjettikohdan 08 10 01 (Ideat) toimintamäärärahoihin vuodeksi 2008 ehdotetaan 3 619 000 euron lisäystä ja budjettikohdasta 08 01 05 (Tutkimuksen toimintalohkon tukimenot) vastaavasti 3 619 000 euron ottoa. Budjettikohta | Kuvaus | Määrä (euroa) | 08 10 01 | Ideat | 3 619 000 | 08 01 05 | Tutkimustoiminnan toimintalohkon tukimenot | -3 619 000 | 3.2. Tutkimuksen toimeenpanovirasto (REA) Vuodeksi 2008 ehdotetaan 14 601 000 euron maksusitoumus- ja maksumäärärahoja budjettikohtaan 08 01 04 31. Tämä määrä otetaan budjettikohdista 02 01 05, 06 01 05, 08 01 05 ja 09 01 05. Toimenpidettä esitellään yksityiskohtaisemmin seuraavassa: Budjettikohta | Kuvaus | Määrä (euroa) | Huomautukset | 02 01 05 01 | Tutkimushenkilöstöä koskevat menot | 60 000 | 1 virkamies komennuksella komissiosta | 02 01 05 03 | Tutkimustoimien muut hallintomenot | 1 809 000 | REAn muut henkilöstömenot sekä infrastruktuuri- ja hallintomenot, jotka vastaavat erityisohjelman ”Yhteistyö” yritystoiminnan toimintalohkoon liittyviä tehtäviä | 06 01 05 03 | Tutkimustoimien muut hallintomenot | 256 000 | REAn muut henkilöstömenot sekä infrastruktuuri- ja hallintomenot, jotka vastaavat erityisohjelman ”Yhteistyö” energian ja liikenteen toimintalohkoon liittyviä tehtäviä | 08 01 05 01 | Tutkimushenkilöstöä koskevat menot | 715 000 | 12 virkamiestä komennuksella komissiosta | 08 01 05 02 | Ulkopuolinen tutkimushenkilöstö | 64 000 | Määrärahat, jotka vastaavat kahden sopimussuhteisen toimihenkilön sopimusten päättämistä sen jälkeen, kun heidän tehtävänsä siirrettiin REAan | 08 01 05 03 | Tutkimustoimien muut hallintomenot | 10 771 000 | REAn muut henkilöstömenot sekä infrastruktuuri- ja hallintomenot, jotka vastaavat erityisohjelmien ”Valmiudet” ja ”Yhteistyö” ja ”Ihmiset” tutkimus-toiminnan toimintalohkoon liittyviä tehtäviä | 09 01 05 03 | Tutkimustoimien muut hallintomenot | 926 000 | REAn muut henkilöstömenot sekä infrastruktuuri- ja hallintomenot, jotka vastaavat erityisohjelmien ”Yhteistyö” ja ”Valmiudet” tietoyhteiskunnan ja viestimien toimintalohkoihin liittyviä tehtäviä | Yht. | 14 601 000 | Laskelma perustuu vuoden 2007 henkilöstökustannuksiin, joihin lisätään 2 prosentin vuotuinen indeksikorotus. Vuoden 2007 yksikkökustannukset ovat seuraavat: väliaikainen henkilöstö: 0,117 miljoonaa euroa; sopimushenkilöstö: 0,063 miljoonaa euroa; kansalliset asiantuntijat: 0,068 miljoonaa euroa. Vuoden 2008 kustannukset perustuvat arvioon, jonka mukaan henkilöstö työskentelee REAssa keskimäärin kuusi kuukautta. Tehtävien siirrosta REAlle odotetaan 76 571 000 euron säästöjä vuosina 2008–2013. Budjettikohdan 02 04 01 01 (Avaruustutkimus) toimintamäärärahoihin vuodeksi 2008 ehdotetaan 3 672 000 euron lisäystä ja budjettikohdan 02 04 01 02 (Turvallisuustutkimus) määrärahoihin 3 327 000 euron lisäystä. Budjettikohdasta 02 01 05 (Yritystoiminnan toimintalohkoon kuuluvan tutkimustoiminnan tukimenot) ehdotetaan vastaavasti 6 999 000 euron ottoa. Budjettikohta | Kuvaus | Määrä (euroa) | 02 04 01 01 | Avaruustutkimus | 3 672 000 | 02 04 01 02 | Turvallisuustutkimus | 3 327 000 | 02 01 05 01 | Tutkimushenkilöstöä koskevat menot | -3 340 000 | 02 01 05 02 | Ulkopuolinen tutkimushenkilöstö | -1 700 000 | 02 01 05 03 | Tutkimustoimien muut hallintomenot | -1 959 000 | 4. FRONTEX-VIRASTON HENKILÖSTÖTAULUKON MUUTOKSET Budjettivallan käyttäjä hyväksyi Euroopan unionin jäsenvaltioiden operatiivisesta ulkorajayhteistyöstä huolehtivalle virastolle (FRONTEX) 30 miljoonan euron lisämäärärahat (2,8 miljoonaa euroa hallintomenoihin ja 27,2 miljoonaa euroa toimintamenoihin) vuodeksi 2008. Tämä merkitsee 79 prosentin lisäystä verrattuna komission alustavaan talousarvioesitykseen vuodeksi 2008. FRONTEX on laatinut tämän vuoksi vuoden 2008 tarkistetun työohjelman, joka toimitettiin FRONTEXin hallintoneuvostolle 12. marraskuuta 2007. Lisämäärärahat tarvitaan, koska viraston työmäärä on kasvanut huomattavasti. Nykyisen henkilöstömäärän ei katsota riittävän yhä lukuisampien ja pitkäkestoisempien operatiivisten toimintojen hoitamiseen. Vuoden 2008 henkilöstötaulukkoa on sen vuoksi muutettava, jotta FRONTEX voi toteuttaa asianmukaisesti tarkistetun työohjelmans asianmukaisesti. Näistä syistä ehdotetaan, että vuoden 2008 henkilöstötaulukossa olevien virkojen määrää lisätään 69:stä 94:ään FRONTEXin hallintoneuvoston 20. syyskuuta 2007 (-1 AD9; +1 AD8) ja 7. marraskuuta 2007 (+25 virkaa) tekemien päätösten perusteella. Valtaosa lisähenkilöstöstä osoitetaan operatiivisiin tehtäviin (17 virkaa). Ehdotetut muutokset eivät edellytä lisämäärärahoja, sillä vastaavat lisähallintomäärärahat on jo hyväksytty vuoden 2008 talousarviossa. 5. GALILEO-OHJELMA – HALLINTO Muutetussa ehdotuksessa Euroopan parlamentin ja neuvoston asetukseksi eurooppalaisten satelliittinavigointiohjelmien (EGNOS ja Galileo) toteuttamisesta (KOM(2007) 535 lopullinen) säädetään uuden, hallintomenoja koskevan budjettikohdan luomisesta. Tätä uutta kohtaa ei kuitenkaan sisällytetty vuoden 2008 alustavaan talousarvioesitykseen eikä sitä luotu budjettimenettelyn aikana. Sen vuoksi ehdotetaan, että luodaan budjettikohta 06 01 04 12 (Galileo-ohjelma – Hallintomenot). Budjettikohtaan osoitetaan 2 miljoonaa euroa maksusitoumus- ja maksumäärärahoja. Ne otetaan budjettikohdan 06 02 10 (Galileo-ohjelma) toimintamäärärahoista. Järjestelmän omistavaa EU:ta edustava komissio vastaa erityisesti sen varmistamisesta, että EU:n poliittiset ja kansainväliset sitoumukset pannaan täytäntöön. Lisäksi komissio huolehtii järjestelmän yleisten eritelmien ja vaatimusten määrittämisestä ja sopimisesta. Käyttöönottovaiheen aikana komission olisi huolehdittava ohjelman kokonaisvaltaisesta riskinhallinnasta kaikilla tasoilla sekä toteutettava rakenteellisia toimia, joilla yksilöidään, hallitaan, lievennetään ja seurataan riskejä. Tätä varten komissio luo tarkoituksenmukaiset välineet ja varmistaa, että sillä on tämän tehtävän hoitamiseen tarvittavat resurssit erityisesti avun osalta. Komission neuvonantajina toimii sen vuoksi kokeneita ammattilaisia hankejohtamisen, avaruusteknologian, rahoituksen ja teknologiamarkkinoinnin aloilta; kyseiset ammattilaiset toimivat ohjelman riippumattomina arvioijina. 6. POIKKEUKSELLISIIN KRIISEIHIN LIITTYVÄT MENOT Komissio on laatinut toiminnan jatkuvuussuunnitelman, jolla pyritään varmistamaan sen yksiköiden sujuva työskentely vakavissa häiriötilanteissa. Tätä varten on otettu käyttöön menettelyitä kiireellisten maksujen helpottamiseksi ja nopeuttamiseksi (ja varojen keruun jatkamiseksi) Euroopan yhteisöjen yleiseen talousarvioon sovellettavasta varainhoitoasetuksesta annetun asetuksen ja sen soveltamissääntöjen mukaisesti. Varsinaisessa kriisitilanteessa komissio voi kuitenkin joutua rahoittamaan kiireellisesti poikkeuksellisia menoja, joita ei ole otettu huomioon sen tavanomaisissa hallintomenoissa. Sen vuoksi ehdotetaan, että talousarvion pääluokkaan III luodaan erityinen budjettikohta 27 01 11 (Poikkeuksellisiin kriiseihin liittyvät menot) kaikkien sellaisten hallintomenojen kattamiseksi, joita ei ole otettu muihin budjettikohtiin. Koska komission hallintomäärärahat kattavat jo nyt lähes kaikki menot, joita voi aiheutua kriisin aikana, uusi budjettikohta rajattaisiin vain menoihin, jotka i) aiheutuvat kriisin aikana, ii) joita ei voida siirtää muihin, jo olemassa oleviin hallintomenojen budjettikohtiin ja iii) joiden täsmällisestä luonteesta olisi ilmoitettava budjettivallan käyttäjälle välittömästi kriisitilanteen päättymisen jälkeen. Koska näiden menojen osuus komission kaikista hallintomenoista on todennäköisesti erittäin pieni ja kyse on hypoteettisista menoista, komissio pitää riittävänä kyseisen budjettikohdan varustamista merkinnällä ”p.m”. Tarpeellisiksi osoittautuvat määrät siirretään tähän budjettikohtaan talousarviota koskevan osaston alamomentista 27 01 02 19 (Muut hallintomenot — Muu kuin hajautettu hallinto). Jos tarvittavat määrät ylittävät kyseisessä budjettikohdassa saatavilla olevien määrärahojen määrän, komissio esittää tarvittavat siirtoehdotukset budjettivallan käyttäjälle. TIIVISTELMÄTAULUKKO RAHOITUSKEHYKSEN OTSAKKEITTAIN Rahoituskehys Otsake/alaotsake | Vuoden 2008 rahoituskehys | Talousarvio 2008 | ALTE nro 1/2008 | Talousarvio 2008 + ALTE 1/2008 | |MSM |MM |MSM |MM |MSM |MM |MSM |MM | | 1. KESTÄVÄ KASVU | | | | | | | | | | 1 a. Kasvua ja työllisyyttä edistävä kilpailukyky |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1b. Kasvua ja työllisyyttä edistävä koheesio |46 889 000 000 | |46 877 941 445 |40 551 565 026 | | |46 877 941 445 |40 551 565 026 | | Yht. | 57 275 000 000 | |57 963 941 445 | 50 324 204 626 | | |57 963 941 445 | 50 324 204 626 | | Liikkumavara[4] | | |-188 941 445 | | | |-188 941 445 | | | 2. LUONNONVAROJEN SUOJELU JA HALLINTA | | | | | | | | | | josta markkinoihin liittyvät menot ja suorat tuet |46 217 000 000 | |40 876 490 000 |40 825 600 500 | | |40 876 490 000 |40 825 600 500 | | Yht. | 58 800 000 000 | |55 041 123 496 | 53 177 320 053 | | |55 041 123 496 | 53 177 320 053 | | Liikkumavara | | |3 758 876 504 | | | |3 758 876 504 | | | 3. KANSALAISUUS, VAPAUS, TURVALLISUUS JA OIKEUS | | | | | | | | | | 3a. Vapaus, turvallisuus ja oikeus |747 000 000 | |728 034 000 |533 196 000 | | |728 034 000 |533 196 000 | |3b. Kansalaisuus |615 000 000 | |614 843 000 |708 253 006 |162 387 985 |162 387 985 |777 230 985 |870 640 991 | | Yht. | 1 362 000 000 | |1 342 877 000 | 1 241 449 006 | 162 387 985 | 162 387 985 | 1 505 264 985 | 1 403 836 991 | | Liikkumavara[5] | | |19 123 000 | | | |19 123 000 | | | 4. EU MAAILMANLAAJUISENA TOIMIJANA[6] | 7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Liikkumavara | | | -70 000 000 | | | | -70 000 000 | | | 5. HALLINTO[7] | 7 380 000 000 | |7 283 860 235 | 7 284 420 235 | | |7 283 860 235 | 7 284 420 235 | | Liikkumavara | | | 173 139 765 | | | | 173 139 765 | | | 6. KORVAUKSET | 207 000 000 | |206 636 292 | 206 636 292 | | |206 636 292 | 206 636 292 | | Liikkumavara | | | 363 708 | | | | 363 708 | | | YHT. | 132 026 000 000 | 129 681 000 000 | 129 149 656 468 | 120 346 758 612 | 162 387 985 | 162 387 985 | 129 312 044 453 | 120 509 146 597 | | Liikkumavara | | |3 692 561 532 | 9 650 459 388 | | |3 692 561 532 | 9 650 459 388 | | [1] EYVL L 248, 16.9.2002, s. 1. [2] EUVL L 390, 30.12.2006, s. 1. [3] Neuvoston asetus (EY) N:o 2012/2002, annettu 11 päivänä marraskuuta 2002, Euroopan unionin solidaarisuusrahaston perustamisesta (EYVL L 311, 14.11.2002). [4] Euroopan globalisaatiorahastoa ei oteta huomioon laskettaessa alaotsakkeen 1 a liikkumavaraa. [5] EU:n solidaarisuusrahastoa koskeva määrä otetaan talousarvioon ylittämällä rahoituskehyksen asianomaisten otsakkeiden määrät, kuten 17 päivänä toukokuuta 2006 tehdyssä toimielinten sopimuksessa määrätään (EUVL C 139, 14.6.2006). [6] Otsakkeen 4 vuoden 2008 liikkumavara ei sisällä hätäapuvarauksen määrärahoja. [7] Otsakkeen 5 enimmäismäärään nähden jäävää liikkumavaraa laskettaessa on otettu huomioon vuosien 2007–2013 rahoituskehykseen sisältyvä alaviite 1, joka koskee henkilöstön eläkejärjestelmään suorittamia maksuja (77 miljoonaa euroa).